ועדת הכספים, כנסת 25, פרוטוקול מספר 68, 2023-02-27 00:00

משה גפני: דיון מהיר בנושא: המחסור הצפוי בחומרי הגלם לבנייה אשר ישפיע על המחירים ועל קצב הבנייה בישראל, של חבר הכנסת ינון אזולאי, יוסף עטאונה, ולדימיר בליאק, אליהו ברוכי, ואליד אלהואשלה

משה גפני:  ינון אזולאי, ראשון המציעים, בבקשה

ינון אזולאי: תודה רבה לך, אדוני, על הדיון החשוב הזה

ינון אזולאי:  אני קודם כל שמח שהחדר לאט-לאט מתמלא במשך היום, כנראה שהנושא הזה מאוד חשוב ומציק לאזרחי ישראל

ינון אזולאי:  יש אנשים שחושבים שמחצבות זה עוד איזה מקום שחוצבים, זה עוד איזה הר ובזה נסגר הסיפור

ינון אזולאי:  מאז 2018, כשרק נכנסתי לכנסת, זה היה אחד הדיונים הראשונים שיזמתי

ינון אזולאי:  עשינו את זה ביחד כשאתה היית יושב ראש ועדת הכספים

ינון אזולאי:  אחר כך עשינו דיון ב-2021

משה גפני: היו כמה דיונים על המחצבות

ינון אזולאי: רק חשוב שהפעם נצא עם החלטה, לא עם תובנה

ינון אזולאי:  הסיפור של המחצבות זה סיפור שמושכים אותו שנים

ינון אזולאי:  מחצבות זה לא רק מקום שחצבו בו ואמרו: "יאללה, יש כמה אבנים, יש כמה חצץ ונגמר הסיפור", מחצבות זה דבר שמשליך על כולנו, משליך על הכבישים, משליך על הדיור

משה גפני:   אתה יודע למה הם סוחבים את זה?     

ינון אזולאי: כן

משה גפני: גם אז התלבטנו בשאלה הזאת

משה גפני:  למה?     

ינון אזולאי: כי רמ"י רוצה להשאיר את הכוח אצלה ביד, זה הסיפור הגדול

ינון אזולאי:  אם נוציא את זה מרמ"י הכל יתחיל לרוץ פה

ינון אזולאי:  כולם יודעים שאני חסיד גדול של רמ"י

ינון אזולאי:  כיום נמצאים בישראל 22 מחצבות

ינון אזולאי:  ב-2025, אדוני היושב ראש, נישאר עם 10 מחצבות

ינון אזולאי:  אם תסתכל בכל הדיונים אתה תראה שהם אמרו שבזמן מסוים המכרז ייגמר והם יוציאו מכרז חדש, רק שעד היום לא הוציאו מכרזים חדשים

ינון אזולאי:  כל הזמן תשמע את רמ"י אומרים שהם בתהליכים

ינון אזולאי:  אגב, 20% מהמחצבות הן ביו"ש

ינון אזולאי:  יש עוד מחצבות פיראטיות שמשליכות עלינו מבחינת הטבע שהן הורסות ומבחינת זה שאנחנו לא יודעים איזה חומרים הן מכניסות שם

ינון אזולאי:  השינוע שיש בין מקום למקום מייקר את ערך הדירה, את יוקר המחייה, את סלילת הכבישים, את כל מה שיש, כשכל פעם כשאנחנו באים לפה אומרים לנו: "כן, אנחנו בתהליכים"

ינון אזולאי:  הייתה ועדת בלינקוב שכולם חתמו על המסקנות שלה, מלבד שניים – רמ"י ואגף תקציבים

ינון אזולאי:  החיבור הזה בין רמ"י ואגף תקציבים הוא כנראה חיבור לא טוב

ינון אזולאי:  ישבה ועדה במשך שנתיים, אם לא יותר, כדי להביא מסקנות, כדי להביא מה שצריך

ינון אזולאי:  אחת המסקנות הייתה שמשרד האנרגיה יטפל בזה, יתכלל את זה

ינון אזולאי:  את הכסף רמ"י יקבלו, אל תדאגו, הבעיה שהם לא רוצים רק את הכסף, הם רוצים גם את הכוח

ינון אזולאי:  אדוני היושב ראש, אנחנו צריכים להחליט שאנחנו מוציאים את זה מרמ"י, על פי מה שהיה במשרד האנרגיה

ינון אזולאי:  אם אין מכרזים חדשים צריך להאריך את התוקף של המכרזים הקיימים כי ב-2025 נגמר הסיפור

ינון אזולאי:  לא יכול להיות שלמי שזכה במכרז נותנים את זה ל-20 שנה

ינון אזולאי:  יש מחצבה של 260 מיליון שעדיין לא נפתחה בגלל בירוקרטיה, שצריך לעשות את כל התהליך מחדש

ינון אזולאי:  למה לקרקע אתה נותן הקצאה ל-49 שנה ולמחצבה רק ל-20 שנה? זה לא משתלם, זה מייקר את העסק

ינון אזולאי:  אפשר בהחלטה שלנו להאריך להם את זה ל-49 שנה

ינון אזולאי:  רק ככה נוכל להפסיק אחת ולתמיד את המשחק הזה עם רמ"י, שהם המקור ליוקר המחייה, שהם המקור ליוקר הדיור

ינון אזולאי:  רמ"י, אתם לא יכולים להחזיק גם בדירות למגורים, גם בתעשייה, גם במחצבות, תשאירו משהו גם למשרדים האחרים שיודעים

ינון אזולאי:  גם את הקרקעות של קק"ל אתם משווקים

ינון אזולאי:  גמרתם על המדינה, לקחתם את כל הכוח אליכם

ינון אזולאי:  חבר'ה, שחררו קצת למען עם ישראל, למען אותם אזרחים

משה גפני: חבר הכנסת יוסף עטאונה

יוסף עטאונה:  תודה רבה, כבוד היושב ראש, אני חושב שהנושא מאוד חשוב

יוסף עטאונה:  אני רוצה למקד את הדיון דווקא בהעלאת המחירים המשמעותית כי הבטון הוא מרכיב יסודי ומרכזי בעניין הבנייה

יוסף עטאונה:  מחסור בבטון ובחומרי הגלם שלו מעלה מאוד את המחירים

יוסף עטאונה:  אנחנו עדים לעליית המחירים המתמדת על הבינוי שכולנו כחברה משלמים אותה

יוסף עטאונה:  אחד הדברים, וגם הוא מאוד משמעותי, זה לגבי הפער שיש בנושא הבינוי של מוסדות חינוך לבין המכרזים בשטח, כשאחד הדברים הוא עליית המחירים של חומרי הגלם של הבנייה

יוסף עטאונה:  ההשפעה היא על כל החברה, לכן צריך לתת את הדין ואת הפתרונות

יוסף עטאונה:  מחסור בחומרי גלם גם יכול לעכב מסירת פרויקטים של בנייה פרטית וציבורית, לכן חשוב לתת פתרונות

יוסף עטאונה:  כל הנושא של המחצבות הולך ומצטמצם, גם המכרזים מצטמצמים, לכן צריך לתת על זה את הדעת

משה גפני: ישי לוי, רמ"י, למה אתם עושים את החוזים ל-20 שנה?     

ינון אזולאי: למה לא פותחים מכרזים חדשים? למה לא מאריכים את הקיימים?        

משה גפני: המחירים של הדירות כתוצאה מזה שהמחצבות נמצאות במצב הזה רק עולים

משה גפני:  התפקיד של רמ"י הוא להקל על האנשים, לא להקשות

משה גפני:  למה אתם מקשים?     

ישי לוי: אפשר להיכנס לאתר של רשות מקרקעי ישראל ולראות לא מעט מכרזים ששיווקנו לאחרונה

ינון אזולאי: מה זה "לאחרונה"?     

ישי לוי: ערוער ב-2021, קדרים ב-2020, רוויה ב-2020

ינון אזולאי: מה קורה ברוויה? רוויה נפתחה?     

ישי לוי: רוויה נפתחה, והיא עובדת נכון

ישי לוי:  אני מסכים, יש קושי כשנכנס יזם חדש

ינון אזולאי: למה הקושי? אני מבקש לדעת איפה נפתחו, לא איפה נעשו מכרזים

ישי לוי: דושן דרום ב-2020, שחורת ב-2020

ינון אזולאי: זה נפתח, זה פעיל? אם אני עכשיו הולך לשם, אני יכול לראות שזה פעיל?     

ישי לוי: המחצבות פעילות

חמד עמאר: כמה מחצבות יש היום?     

ישי לוי: היום יש כ-26 מחצבות

ינון אזולאי: כולל יהודה ושומרון?     

ישי לוי: לא, ביהודה ושומרון יש שמונה מחצבות פעילות

ישי לוי:  קדרים, למשל, שהיא מחצבה ששיווקנו ב-2020, החברה שזכתה במכרז עובדת בכל הכוח כדי להסדיר את הדרכים

ינון אזולאי:  הם מסוגלים לעמוד בזה?     

ישי לוי: זה לגמרי קורה

ינון אזולאי: אז כרגע המחצבה, לפי דבריך, לא עובדת

ישי לוי: כרגע היא לא עובדת

ינון אזולאי: אז אין 26, יש 25

ינון אזולאי:  כמה פעילות?     

ישי לוי: אני התייחסתי אך ורק לזה שאמרו פה שלא יצאו מכרזים

חמד עמאר: כמה מחצבות פעילות היום? חשוב לנו לקבל את הנתון האמיתי, לא נתון שהוא לא אמיתי

חמד עמאר:  מחצבה שלא פועלת עכשיו היא מחצבה שמבחינתי לא פעילה

ישי לוי:    עוד רגע אני אספור בדיוק את מספר המחצבות הפעילות ואומר לכם

ישי לוי:       החוק קובע שלא ניתן להקצות מחצבה לתקופה העולה על 20 שנה אלא באישור ועדת הכספים של הכנסת, וזה חל גם על המכרזים שאנחנו מוציאים

ישי לוי:  בעקבות הסעיף הזה אנחנו נאלצים, כשאנחנו רוצים לתת גם לתקופות יותר ארוכות - -      

ינון אזולאי: תביאו את זה לוועדת כספים ונאשר לכם

יונתן מישרקי: כמה מחצבות יש שראויות לפעול מעבר ל-20 שנה?     

ישי לוי: יש 22 מחצבות פעילות נכון לרגע זה

חמד עמאר: חבר הכנסת ינון אזולאי דייק בנתון שהוא נתן

ישי לוי: גם מחצבות ששיווקנו ונערכות להוציא חומרי גלם צריך לקחת בחשבון

ישי לוי:  ממחצבת ענק בקדרים ששיווקנו אי אפשר להתעלם - -      

משה גפני: האם יש לכם תכנית להביא לוועדת הכספים בקשה להארכה לאותן מחצבות שקיבלו במכרז 20 שנה?     

ישי לוי: אני צריך להתייעץ עם גורמים נוספים לגבי מה עושים עם מחצבות שכבר זכו במכרז לתקופה של שנים

ישי לוי:  ביחס למחצבות שתצאנה למכרזים, ולא כל מחצבה צריכה תקופה ארוכה - -     

משה גפני: יש כאלו שצריכות?     

ישי לוי: מחצבות חדשות שתצאנה למכרזים צריך להביא לאישור ועדת כספים

משה גפני: האם אין ישנות שהתקופה שהן קיבלו במכרז הולכת לפוג ואפשר להאריך להן את התקופה?          

ישי לוי: כרגע אני לא זוכר אם יש מחצבה שאמורה לפוג לה התקופה בשנים הקרובות

ישי לוי:  אני מדבר רק על המכרזים

ינון אזולאי: לכמה שנים אתה משווק את מחצבת הרוא"ה?       

ישי לוי: 20 שנה

ינון אזולאי: 20 שנים היא עבדה

ינון אזולאי:  נגמר לה הזמן?     

ישי לוי: היא לא עבדה

ישי לוי:  המחצבה הזאת הייתה מחצבה של פטור שהושבה למדינה

ינון אזולאי: מתי?     

ישי לוי: משהו בסביבות 2005

ינון אזולאי: מאז היא עובדת?     

ישי לוי: שיווקנו אותה לאחרונה ויש זוכה במכרז

ינון אזולאי: מתי הוא זכה?     

ישי לוי:   לפני שנה בערך

ינון אזולאי: מתי הצפי שהוא ייכנס?     

ישי לוי: אני מקווה שבחודשים הקרובים

משה גפני: דניאל סרגי, משרד האוצר, בקשה

דניאל אוסטר: כדי להוריד מחירים צריך להגדיל היצע, מה שאומר שצריך בין היתר לתקן את תמ"א 14ב שאחראית על כל תכנון המחצבות

דניאל אוסטר:  בחוק ההסדרים האחרון הועברה החלטה לבחון את רציף הפחם שקיים בחדרה, לבחון אם אפשר להשמיש אותו גם לייבוא של חומרי גלם לצורך בטון כדי לפעול להגדלת ההיצע בשוק

משה גפני: אוראל לוי, משרד הבינוי והשיכון, בקשה

אוראל לוי: אנחנו עובדים על זה לא מעט, כשהדגש שלנו הוא על נושא הבטון לבינוי, לא הבטון לתשתיות

משה גפני:  אתם בעד הארכת המועדים של המחצבות? אתם שבעי רצון ממה שקורה עכשיו עם המחצבות?     

אוראל לוי: אנחנו בעד הארכה, כמובן בתיאום עם הרגולטורים, כי זה לא בתחום האחריות שלנו

משה גפני: מה עשיתם עם זה שאתם בעד?     

אוראל לוי: אנחנו כרגע פועלים בצוות משותף על עבודה שאנחנו עושים בנוגע לזמינות הבטון

משה גפני: מי זה הצוות המשותף?     

אוראל לוי: צוות משותף של כלל משרדי הממשלה

אלון שוסטר: השאלה היא לא אם אתם בעד, אלא האם אתם מבועתים מספיק כדי להבין שאנחנו הולכים להתנגש בקרחון?      

אוראל לוי: אנחנו מבינים את זה ופועלים כדי לעשות את הדברים האלה

ינון אזולאי: אתם יודעים שזה מוסיף ליוקר הדיור?     

אוראל לוי: ברור לנו

משה גפני:  משרד האנרגיה, זה בסדר המצב עם המחצבות מבחינתכם?     

שארבל שחאדה: תמונת המצב שאתם מכירים היא תמונה נכונה

שארבל שחאדה:  אם היום אנחנו בודקים את התכניות האסטרטגיות של ממשלת ישראל, אנחנו רואים שאנחנו במגמות של צמיחה ושנצטרך יותר חומרי חציבה על מנת לבוא ולתת מענה לביקושים

משה גפני: לפתוח יותר את המחצבות

משה גפני:  מה אתם עושים בשביל זה?     

שארבל שחאדה: הוזכרה כאן תמ"א 14ב', שזאת תכנית מתאר ארצית לכרייה וחציבה שאושרה על ידי ממשלת ישראל ב-2018

שארבל שחאדה:  היא נתקעה שלוש שנים, לצערי, בהליכים של בג"צים

שארבל שחאדה:  היא נכנסה באופן רשמי בינואר או בפברואר 2022

שארבל שחאדה:  אנחנו מקדמים את האתרים מבחינה תכנונית של התמ"א

שארבל שחאדה:  חלק מהתכניות כן הצלחנו לאשר, חלק מהתכניות - -     

משה גפני: במה זה תלוי שזה יתקדם?     

שארבל שחאדה: יש לא מעט קונפליקטים

שארבל שחאדה:  מדינת ישראל מצומצמת בשטח, וגם יש תחרות על כל סנטימטר

משה גפני:   מי מפריע כדי שיהיו יותר מקורות לחציבה?     

שארבל שחאדה: תמ"א 14ב' קבעה שטחים שאמורים להיות מתוכננים לטובת כרייה וחציבה, כאשר לאתרים האלה הצטרפו עם השנים שטחים נוספים ושימושים נוספים, כמו תכניות בינוי

שארבל שחאדה:  יש לנו מחצבה די גדולה בורד שבצמוד אליה הולכת להיות הרחבה של העיר חריש

שארבל שחאדה:  מכיוון שמחצבה ועיר לא יכולים לחיות ביחד, כנראה שהצרכים של המגורים יגברו וחלק מהאתרים נתקשה לתכנן

משה גפני: אם יש מחצבות פעילות, אולי אתה צריך לדרוש מרמ"י להאריך את המועד שלהן מ-20 שנה ל-40 שנה, ל-50 שנה, כדי שיהיו חומרים

שארבל שחאדה:  הארכת מועד של תוקף הפעלת מחצבה זה משהו שאפשר לדון בו, יש בו יתרונות, אבל אני לא רואה איך הוא יביא לנו את הטונה הנוספת של עתודות חומר גלם

משה גפני: מה עושה מדינה נורמאלית כשנסגר לה מקור אחד של חומרים שצריך להביא בשביל הבנייה? היא מאריכה את המועד לאלה שכן יכולים לפעול, במקום 20 שנה 49 שנה או 30 שנה

שארבל שחאדה: למחצבה יש סל של עתודות שמותר לה להוציא

שארבל שחאדה:  הבעיה שלנו היא שהעתודות שיש לנו היום במחצבות לא נותנות מענה לצורך של מדינת ישראל - -     

ינון אזולאי: זה שהיום אתה בא ואומר שהיום זה לא ייתן לך - יכול להיות, אבל זה ייתן לך שב-2025 לא נישאר עם 10 מחצבות

ינון אזולאי:  אם אתה רוצה להוסיף עוד, אתה יכול להוסיף ביו"ש, שם יש היום פיראטיות

שארבל שחאדה: זה דבר שצריך לבחון אותו

שארבל שחאדה:  אני מאמין שנגיע בבקשה אליכם לפחות לגבי חלק מהחומרים

משה גפני: למה אתם מחכים?     

שארבל שחאדה: אנחנו נגיע לגבי חלק מהחומרים, לא לגבי כל החומרים

שארבל שחאדה:  כן יש יתרון בהארכת משך הפעילות, כי תקופת העברת המקל ממפעיל א' למפעיל ב' - -     

משה גפני: אתה בעד להאריך את הפעילות יותר מ-20 שנה

שארבל שחאדה: הייתה עוד ועדה שהתכנסה, קראו לה ועדת פינס, ושם הייתה המלצה להאריך את זה ל-30 שנה

שארבל שחאדה:   את ההמלצה הזאת אנחנו מקבלים

משה גפני: אבל בינתיים לא מתבצע כלום, הזמן רץ

שארבל שחאדה: 	אם יש פריצת דרך אפשר להתקדם

יונתן מישרקי: משרד האנרגיה מציין חסרים קבועים שיש בחומרי גלם

יונתן מישרקי:  מה הפתרונות המוצעים בייבוא חומרי גלם ומה אתם עושים כדי להסיר חסמים לייבוא חומרי גלם ממקומות אחרים?      

אלון שוסטר: יש חומרים שאי אפשר לייבא, זה כבד

ינון אזולאי: אגף תקציבים, למה לא חתמתם על המלצות ועדת בלינקוב? הייתם סוגרים את הסיפור הזה

דניאל אוסטר:    אני יכול לברר ולהחזיר לך תשובה

ינון אזולאי: גם ב-2021 אמרו לי את זה, אבל לא החזירו לי תשובה עד היום

ינון אזולאי:  אני סומך עליך שתעשה את זה

שארבל שחאדה: בראייה לטווח בינוני ורחוק נצטרך ייבוא של חומרי חציבה, כי אי אפשר להמשיך כאן לעוד עשורים - -     

ינון אזולאי:  זה ייקר לך את העסק

שארבל שחאדה: אין מה לעשות

ינון אזולאי: אתה מכיר את הסיפור של המחצבה בערה?     

שארבל שחאדה: כן

ינון אזולאי: צריך להאיץ את התפוקה שלה

ינון אזולאי:  למה היום היא לא עובדת בתפוקה מלאה?     

שארבל שחאדה: היה סכסוך בינה לבין המינהל

ינון אזולאי: המינהל תוקע את זה

אלון שוסטר: ברור ששם המשחק הוא ניהול

אלון שוסטר:  יכול להיות שפה זה המקום שאנחנו צריכים לעזור ולדרוש תשובות, כי הרי ברור שאנחנו מתנהגים בסוג של חלמאות והספינה הזאת של ישראל הולכת להיתקע במחסור של חומר גלם שיגרום לשערוריות חברתיות וכלכליות

אלון שוסטר:  החומר נמצא, רק השאלה מי יתכופף וירים

אלון שוסטר:  אנחנו צריכים לתת לוחות זמנים, לראות מתי חוזרים עם תשובות, מי עושה מה

ינון אזולאי: לוחות זמנים כבר נתנו

משה גפני: אורן הרמבם, התאחדות התעשיינים בישראל

אורן הרמבם: מחצבות מפיקות שני חומרים עיקריים – חצץ וחולות

אורן הרמבם:  כשדיברתם על 22 מחצבות, דיברתם בעיקר על מחצבות החצץ

אורן הרמבם:  יש גם מחצבות חולות, שגם זה חומר חיוני לתעשיית הבנייה

אורן הרמבם:  אני מייצג כאן את כל תעשיית הבנייה, את כל שרשרת הערך של התעשייה שעליה מושתת משק הבנייה – זה מוצרי בטון, זה בטון, זה אספלט, זה אבני שפה, זה אבנים משתלבות

אורן הרמבם:  חומר הגלם הבסיסי והמשמעותי ביותר הוא החצץ והחולות

אורן הרמבם:  כאשר אנחנו מסתכלים על מה שקרה למחירים של החצץ מ-2010 עד היום, אנחנו רואים שהם התייקרו ב-26%

אורן הרמבם:  אם תסתכלו על כל דירה ממוצעת שיש בה באופן ישיר ועקיף מאות טונות של חצץ בבטון ובתשתיות הסובבות, תבינו מה המשמעות של ההתייקרות הזאת על מחירי הדיור

אורן הרמבם:  עוד לפני מחירי הדיור יש משמעות גם על היכולת של היצרנים, אותם מפעלי תעשיית בנייה להתמודד עם הגידול בעליות של החצץ והחולות

משה גפני: למה עושים את זה?      

אורן הרמבם: בגלל המחסור

משה גפני: הרי אנחנו יודעים מה הפתרון, אנחנו יודעים גם מה אתה מבקש

משה גפני:  אתה מבקש שיהיה חול זמין וחצץ זמין

אורן הרמבם: חומר הגלם הבסיסי ביותר

משה גפני: תגיד לי למה משרדי הממשלה, קרי משרד השיכון, רמ"י, משרד האוצר, לא מאפשרים את זה

אורן הרמבם: כי לא נפתחות מחצבות חדשות

משה גפני: למה?     

אורן הרמבם: אני לא הכתובת לתת את המענה

חמד עמאר: מי שצריך לתת את התשובה זה רמ"י, לא הוא

אורן הרמבם: אני לא גוף ממשלתי

משה גפני: אבל אולי אתה יודע, הרי זה נראה דבר משולל היגיון

אורן הרמבם: אחת הבעיות העיקריות, אדוני היושב ראש, היא התפר שיש במעבר בין מפעיל אחד של מחצבה למפעיל אחר בעקבות העובדה שהתקופה קצרה מידי, 20 שנה, ובצורה של מכרז

אורן הרמבם:  במעבר בין מפעיל אחד למפעיל שני בהרבה מאוד פעמים המחצבה לא ממשיכה לעבוד

משה גפני:  עופר לוסטיג, יו"ר איגוד יצרני חומרי מחצבה

עופר לוסטיג: האם אתם יודעים בכמה תחומי חיים עוסק ענף המחצבות בישראל, חוץ ממה שאתם מכירים? אנחנו מתעסקים בבטון, אנחנו מתעסקים באספלטים, אנחנו מתעסקים במתקני התפלה אסטרטגיים

עופר לוסטיג:  מתקן התפלה לא יכול לספק מים למדינת ישראל אם הוא לא פוגש אבן גיר

עופר לוסטיג:  90% מהמים בישראל מסופקים היום ממתקני התפלה, כשבלי זה נהיה בעוד שנתיים, שלוש, ארבע בלי מים מותפלים

עופר לוסטיג:  מכוני תערובת של מזון לבעלי חיים מכילים אבן גיר, שזה תנאי הכרחי, כך שבלי זה לא יהיו לנו פה בהמות, תרנגולות, בקר וחלב

עופר לוסטיג:  הלחם שאתם אוכלים מכיל אבקות גיר

עופר לוסטיג:  הפלסטיק שאתם יושבים עליו מכיל 43% עד 98% גיר

עופר לוסטיג:  הצבע בקירות הוא 90% גיר

עופר לוסטיג:  אדוני היושב ראש, 22 מחצבות זה המספר הפעיל עכשיו, כשבעוד שנה וחצי יהיו פה רק 10 מחצבות

משה גפני: מה אתה מבקש?     

עופר לוסטיג: צריך לשחרר את החסמים הרגולטורים שרמ"י החליטה לשים על עצמה

עופר לוסטיג:  אף אחד לא מנע ממנה עד היום להגיע לוועדת הכספים ולאשר 49 שנים

עופר לוסטיג:  מתוקף מה היא לא הגיעה? מתוקף סעיף 5(ג) לחוק נכסי המדינה? לא

עופר לוסטיג:  החוק קובע שההקצאה תיעשה עד 20 שנה אלא אם ועדת הכספים אישרה אחרת

עופר לוסטיג:  נא להביא את זה לוועדת הכספים

עופר לוסטיג:       אני חושב שחייבים להסיר את החסם הרגולטורי הנוסף שרמ"י הטילה על עצמה, וזה הייזום של המחצבות

עופר לוסטיג:  מדינת ישראל במשך ה-30 השנה האחרונות לא עשתה כלום

עופר לוסטיג:  אני חושב שהסקטור הפרטי יודע יותר טוב מכל סקטור אחר במדינה ליזום, לפתח

עופר לוסטיג:  ההייטק זה ייזום פרטי, התעשייה זה ייזום פרטי

עופר לוסטיג:  מה שונה ענף המחצבות מכל תעשייה אחרת? שחררו את החסם הזה, תחזירו את זה לייזום הפרטי, תנו למפקח על המכרות, לא לרמ"י, להיות הרגולטור הראשי לנושא הזה, זה תפקידו, תנו לבעלי הידע לקדם ולתכנן ולפתוח מחצבות, מה שהיה פה משנות ה-20 בפקודת המכרות עד 92

עופר לוסטיג:  חנן פורת ישב בכיסא של יו"ר הוועדה כאשר הוועדה דנה בנושאים האלה

עופר לוסטיג:  חששו אז ממה שקורה היום, אבל הנה זה קורה לנו

עופר לוסטיג:  אני מציע לקבוע עכשיו הארכה מיידית של כל הרשאות החציבה בישראל ל-49 שנה או עד גמר עתודות האבן, מוקדם ככל האפשר

עופר לוסטיג:  ככל שיש ודאות, אדוני, ההשקעות יהיו יותר גבוהות, אנחנו נשקיע ונביא תהליכים שיודעים למקסם את כמויות האבן, אנחנו נשפר ב-20% וב-30% את המצאי

עופר לוסטיג:       הדבר הנוסף שצריך לעשות זה להגדיר את מתקני העיבוד, שזה חסם נוסף

עופר לוסטיג:  כאשר מחצבה מסיימת את חייה חייבים לפנות ממנה את המתקנים

עופר לוסטיג:  ברגע שמפנים את המתקנים נכנסות הרשויות המקומיות ואומרות נמב"י, not in my back yard, ואין היתרים, אין רישיונות, אין שום דבר

עופר לוסטיג:  אם נגדיר את מתקני העיבוד כאזורי תעשייה וחכירה לדורות, אז גם כאשר מחצבה תחליף ידיים, ואנחנו לא נגד מכרזים, היא תוכל להמשיך לפעול

עופר לוסטיג:       אנחנו בעד הגדלת ההיצע דרך ייבוא או כל דבר אחר, רק צריך לזכור, אחד, שייבוא של אגרגטים יגרום לעליית מחירים בסקטורים הנוספים כי הובלה ימית היא יקרה, ושתיים, הנמלים בישראל לא באמת ערוכים לדבר הזה ולא התחבורה

עופר לוסטיג:  בשביל להביא 30 מיליון טון צריך להוציא מהנמל מיליון משאיות, כי משאית אחת מובילה 30 טון

עופר לוסטיג:  אנחנו לא נגד הייבוא, אבל זה צריך להיעשות כמשלים, לא כחלופה

משה גפני: יואב צוקרמן, נמל חיפה

יואב צוקרמן: סוגים כמו גיר, כמו דולומיט לא רלוונטיים לייבוא, כי מדובר במאות מיליוני טון

יואב צוקרמן:  יש פוטנציאל חדש ומאוד משמעותי לייבוא בפתיחת הנמלים החדשים

יואב צוקרמן:  בנמל המפרץ מדובר בקילומטר וחצי של רציפים, כשאותו הדבר גם בנמל הדרום החדש באשדוד

יואב צוקרמן:  יש הרבה יותר רציפים לפרוק אוניות ממה שהיה פעם

יואב צוקרמן:  לייבוא חומרי גלם, בוודאי מלט, גבס וחצץ בזלת, כל מיני דברים שצריך מיליוני טונות מהם בשנה, לא עשרות מיליוני טונות, הנמלים יודעים לתת מענה

משה גפני: מה הבעיה היום?     

יואב צוקרמן: הבעיה היא שהנמלים החדשים, בגלל שלפני שנה היה תור גדול של אניות מחוץ לנמל חיפה ואשדוד, קיבלו אישור לשנתיים

יואב צוקרמן:  למה? ככה

משה גפני: מי נתן לכם את האישור הזה?     

יואב צוקרמן: שרת התחבורה הקודמת ושר האוצר הקודם הגבילו את זה בזמן

יואב צוקרמן:  היה אז תור של 70 אניות, היום יש אפס

משה גפני: למה הגבילו?     

יואב צוקרמן: אנחנו מבקשים שיתנו לנו אופק של יותר שנים קדימה, לא של השנה, שנה וחצי שנשארו, כדי שנוכל להביא את אותם מתקנים, כמו שציין יו"ר איגוד המחצבות, שיאפשרו גם פריקה של אגרגטים וגם הובלה ברכבת שהיא הרבה יותר יעילה מאשר הובלה במשאיות

משה גפני: יש מישהו שמתנגד לזה?     

יואב צוקרמן: הארכת האפשרות של השימוש ברציפים הפנויים - -     

עופר לוסטיג: זה לא יפתור את הבעיה

משה גפני: האם יש לכם התנגדות לזה שהנמל ייפתח לנושאים האלה שלא עושים בארץ?      

ינון אזולאי: משרד האנרגיה אמר שהייבוא יעלה את המחיר

שארבל שחאדה: לטווח בינוני ורחוק חייבים את הייבוא, אחרת לא יהיו לנו מקורות לספק את חומרי החציבה לכלל הביקושים

עופר לוסטיג: זה לא יפתור את הבעיה בחמש השנים הקרובות, חברים, וגם לא ב-10

משה גפני: מיכאל נישליוק, משרד הכלכלה, בקשה

מיכאל נישליוק: אנחנו תומכים בעמדה  של משרד האנרגיה להרחיב את הזמן של המחצבות

משה גפני: האם אתם בעד להרחיב את פרק הזמן למחצבות פועלות שקיבלו אישור ל-20 שנה?     

מיכאל נישליוק: אם זאת העמדה של משרד האנרגיה, אז כן

משה גפני: במה זה תלוי? בעמדה של משרד האנרגיה?     

מיכאל נישליוק: כן, בעמדה של משרד האנרגיה

משה גפני: מה העמדה של משרד הכלכלה?     

מיכאל נישליוק: הפעילות של המחצבות מאוד חשובה לתעשייה המקומית

משה גפני: את זה הבנו

משה גפני:  מה העמדה של משרד הכלכלה שהוא זה שצריך לספק את התעסוקה?      

מיכאל נישליוק: שצריך להרחיב את כמות המחצבות, אחרת זה יכול לפגוע בתעשייה

משה גפני: אתם תומכים בלהגדיל את מספר השנים שניתן להן?     

מיכאל נישליוק: כן, גם בזה

משה גפני: אוריאל סיטרואן, רשות התחרות, בקשה

אריאל שרון: אם יש בעיית היצע צריך לפתור אותה

אריאל שרון:  אמרו פה שייבוא יכול להעלות מחירים, אבל כדבר משלים זה בהחלט דבר טוב

משה גפני: אני לא מדבר על הייבוא

משה גפני:  הנושא המרכזי שלשמו התכנסנו זה על מה שקורה שם

אריאל שרון: לגבי מספר השנים שמוציאים מחצבה למכרז אין לנו עמדה, רק מה שחשוב זה שבכל אזור יהיו מספיק מתחרים

אריאל שרון:  יש אזורים שבהם יש גופים שמחזיקים את אותן מחצבות

אריאל שרון:  הוצע פה שיזמים יחפשו ויעשו את הסטטוטוריקה, אבל זה יכול להיות בעייתי, כי יכולים להיות אזורים שבהם אותו אחד מחזיק בכל  - -     

חמד עמאר:  מה רשות התחרות עושה בשביל שלא יהיה מחזיק אחד?     

ינון אזולאי: דוח בלינקוב אומר שאחד לא יחזיק יותר משתי מחצבות

אריאל שרון: כשמוציאים מחצבה למכרז אנחנו הם אלה שמייעצים לרמ"י מי יכול לגשת

ינון אזולאי: אם היו מאמצים את דוח בלינקוב הכל היה נראה אחרת

אליהו (אלי) רביבו: האם לאור הנתונים האלה נשקלה אפשרות של הלאמה מלאה של מחצבי הטבע כך שבעלי הזיכיון לא ישמרו את האגרגטים לעצמם ויקבלו עדיפות על פני אחרים שאין להם מחצבות ונאלצים לשלם מחיר יותר יקר וגם להתעכב?     

משה גפני: לא צריך לעודד אותם

אליהו (אלי) רביבו: זה לא המצב בדיוק

משה גפני: אין חומר בארץ

אליהו (אלי) רביבו: מעט החומר שקיים נשמר אצל בעלי הזיכיון לשימוש האישי שלהם והם הופכים להיות מונופול

יונתן מישרקי: הרב גפני, האם יש מספיק חומר בארץ או אין מספיק חומר?         

עופר לוסטיג: אם יעשו פעולות נחרצות ומהירות אפשר יהיה לתת מענה, לגשר על הפער, עד שיתוכננו מחצבות נוספות

יונתן מישרקי: זאת אומרת שיש

עופר לוסטיג: בוודאי שיש

משה גפני: דוד יהלומי, התאחדות הקבלנים, בקשה

דוד לוי: אנחנו חווים משבר מתמשך באספקת חומרי גלם

משה גפני: חסרים חומרי גלם לבנייה?     

דוד לוי: בהחלט

דוד לוי:  עצם זה שיש פחות ופחות היצע גורם לעליית מחירים, מכביד בהמשך למשבר המתמשך של ההתייקרויות

אליהו (אלי) רביבו: האם זה נכון שהחומר שכבר זמין וקיים נשמר אצל הזכיינים לצורך שימוש אישי?     

דוד לוי: אנחנו לא מכירים דבר כזה

דוד לוי:  אנחנו בהתאחדות הקבלנים בעד תחרות, ותחרות היא תמיד נכונה, אבל לא ייתכן שמצד אחד אין הקמה של מחצבות חדשות כבר שנים רבות, כשפה זאת האחריות של רמ"י לחלוטין, ומצד שני לא מאריכים באותה נשימה פעילות של מחצבות קיימות

דוד לוי:  אספקה סדירה של חומרי גלם היא קריטית

דוד לוי:  תחרות זה דבר טוב ונכון, אבל לא יכול להיות שהוא גובר על הנושא הזה של אספקה סדירה

דוד לוי:  אגב, גם בהערכות של המדינה, של משרדי הממשלה, לגבי העתיד, אנחנו מדברים על בנייה כמעט כפולה עד שנת 2040, אנחנו מדברים על שני מיליון דירות שיצטרכו לבנות עד שנת 2040, בעוד שמשרד התשתיות מדבר בהערכות שלו על 1

דוד לוי: 3 מיליון דירות

דוד לוי:  אנחנו מדברים על זה שכבר למעלה מ-20 שנה לא מקימים פה מחצבות חדשות

שלום דנינו: היה ופותחים מחצבות ואין שום מגבלה, לכמה זמן המלאי הפוטנציאלי מספיק לבנייה?      

עופר לוסטיג: אני מעריך שאם עושים עכשיו פעולות נחרצות ומהירות אפשר לתת מענה לסדר גודל של עשור קדימה, עד 15 שנה

אליהו (אלי) רביבו: מה קורה עוד 15 שנה?     

עופר לוסטיג: עכשיו צריך לעבוד על ה-15 שנה

אליהו (אלי) רביבו: מה קורה אחרי 15 שנה?     

עופר לוסטיג: נצטרך לפתוח מחצבות חדשות, ויש לנו גם הצעות איך לעשות את זה

אליהו (אלי) רביבו: אני שואל מהמלאי הפוטנציאלי, לא ממה שנפתח

אליהו (אלי) רביבו:  בהנחה שמקימים מחצבות ומשתמשים במלאי שיש למדינה כמלאי צבור, פוטנציאלי, לכמה זמן המחצב הזה אמור להספיק על פי צפי הבנייה?     

משה גפני: יש פה איזה מחדל שאנחנו מדברים עליו כבר כמה שנים

משה גפני:  אנחנו לא מבינים איך כל הממשלות יושבות וגורמות לכך שיהיו פחות ופחות חומרי גלם, דבר שגורם למחירים לעלות יותר ויותר

משה גפני:  למה עושים את זה? את זה שאל חבר הכנסת ינון אזולאי לפני חמש שנים

משה גפני:  אני עד לרגע זה לא מבין למה יושבים משרדי הממשלה ולא מאפשרים שיהיה יותר חומר על מנת שהמחירים ירדו

שלום דנינו: אני אומר שיש פה שתי בעיות

שלום דנינו:  יש בעיה אחת שאומרת שהמדינה לא מקדמת הוצאת מחצבים כדי שתהיה הזרמה לשוק

שלום דנינו:  בהנחה שהוציאו את כלל הפוטנציאל למחצבי טבע - -      

חמד עמאר: אתה מצפה שמישהו ייתן לך תשובה כזאת כאן? לפי הדיון כאן אני רואה שאין עבודת שטח, שאין שום דבר

חמד עמאר:  אם האחראי ברמ"י צריך לספור כמה מחצבות פעילות, זה אומר שהוא לא הגיע מוכן לדיון

חמד עמאר:  אתה מצפה שיתנו לך צפי של עתודות למדינת ישראל?      

אליהו (אלי) רביבו:   כן

חמד עמאר: אף אחד לא ייתן לך

אליהו (אלי) רביבו: לי יש איזו שהיא תחושה שלאורך השנים אתם אוספים תסכולים כי מורחים אתכם, ואני לא רוצה להיות מתוסכל כתוצאה ממריחה של מי שאמור לספק לי תשובות

אליהו (אלי) רביבו:  אני מבקש שנשלח אותם לעשות שיעורי בית

אליהו (אלי) רביבו:  בואו תאמרו לי כמה זמן אתם דורשים כדי לחזור לפה עם תשובות, לא עם תהיות או עם גלגולי עיניים

אליהו (אלי) רביבו:  יכול להיות, אדוני היושב ראש, שהמחצבים, גם אם כולם יופעלו, לא מספיקים לעוד 17 שנה

אליהו (אלי) רביבו:  בואו נטפל בזה מהיום

אליהו (אלי) רביבו:  למה שנתעורר בעוד 15 שנה ונגיד: עוד שנתיים אין?      

דוד לוי: אנחנו חושבים שצריך לקום גורם ממשלתי אחד שיהיה אמון על תחום המחצבות ויהיה בעל הסמכות על הוצאת מכרזים, חוזים, בקרה, פיקוח, קביעת תשלומים ושאר הטיפול בענף

דוד לוי:  אנחנו חושבים שזה שזה מחולק כרגע בין משרד האנרגיה לבין רמ"י זה דבר לא נכון

משה גפני: מי אתה מציע שיהיה אחראי על זה?     

דוד לוי: יש כמה אופציות, אבל אנחנו לא נכנסים לזה כרגע

דוד לוי:  חשוב לציין פה את קידום מיחזור חומרי הבנייה כחלק מהפתרון

משה גפני: אנחנו לא עוסקים בזה עכשיו

ישי לוי: אי אפשר להתעלם מהמכרזים שרשות מקרקעי ישראל שיווקה

ישי לוי:  היא שיווקה אתרים חדשים

ישי לוי:  קדרים זה אתר חדש שתוכנן על ידי משרד האנרגיה

עופר לוסטיג: לא תוכנן

עופר לוסטיג:  זו מחצבה שהייתה בתמ"א 14ב' קודם

עופר לוסטיג:  לא תכננתם כלום

משה גפני: למה לא מאריכים את החוזים של המחצבות הקיימות? בעוד שנה וחצי מספר המחצבות ירד ל-10

ישי לוי: אנחנו בעד להאריך את התקופה ולתקן את החוק

משה גפני: מה אתם עושים בעניין הזה?     

ישי לוי: אנחנו נביא את זה לפה, יחד עם הנציגים הנוספים

משה גפני: מתי תביאו את זה? אתם יודעים להגיד לנו כמה מחצבות יישארו בעוד שנה וחצי, שנתיים?     

ישי לוי: יישארו בסביבות ה-22

משה גפני: אל תגיד לי בסביבות, תגיד נתונים

ישי לוי: אי אפשר להתעלם משיווקים שנעשים בימים אלה ולא לספור אותם

ישי לוי:  לגבי הנושא של העברת התכנון ליזמים - -      

משה גפני: למה אתם בכלל בעניין הזה? מה לכם ולמחצבות?       

ישי לוי: אנחנו משווקים את המחצבה

משה גפני: למה אתם משווקים את המחצבות ולא המפקח על המכרות? מה, אתם בעלי הבית של המדינה?     

ישי לוי: תפקידה של רשות מקרקעי ישראל היא לנהל את משאב המקרקעין

אליהו (אלי) רביבו: ולדעת על המלאי?      

ישי לוי: לגבי מה שנאמר על ידי עופר לוסטיג, לגבי זה שיש להיעזר גם בשוק היזמות כדי לקדם תכניות – גם זה נעשה

ישי לוי:  אתם יכולים להיכנס ולראות את מחצבת מודיעין ששווקה, עם אפשרות להארכה

עופר לוסטיג: היא לא שווקה

ישי לוי: 49 שנים זה לא מספר אצבע

ישי לוי:  אם ליזם שיש לו 10 מיליון טון נותנים 49 שנים, הוא יוציא בשנה טון אחד בשביל להישאר כמה שיותר זמן

ישי לוי:  כשעושים דבר כזה צריך לראות שהזמן יהיה מותאם לכמות, שיהיה תמרוץ של היזם לשפוך הרבה חומר

חמד עמאר: ציפיתי להגיע לדיון ושיגידו לנו שיש תכנית 1,2,3 ושבמדינת ישראל לא יהיה מחסור בחומר גלם בעוד 15 שנה, אבל אני רואה שכל הדיון נע על אם יאריכו את החוזים או לא יאריכו את החוזים

חמד עמאר:  זה לא הדיון

חמד עמאר:  הדיון כאן צריך להיות על איך לא יהיה לנו מחסור בחומר גלם ואיך נילחם ביוקר המחייה

חמד עמאר:  אמרתי יותר מפעם אחת שאת רמ"י היינו ממזמן צריכים לסגור

ינון אזולאי: למה לא סגרת אותם כשהייתה לך הזדמנות?     

חמד עמאר: הדיון הזה ריק מתוכן

חמד עמאר:  משרדי הממשלה מגיעים לכאן לא מוכנים, זורקים לנו מספרים לא נכונים, חושבים שזה עוד דיון שאנחנו באים לקיים כאן בלי תוצאות

חמד עמאר:  מהדיון הזה צריך לצאת עם מסקנות

חמד עמאר:  נקיים דיון בעוד חודש-חודשיים עם נתונים מדויקים על איך במדינת ישראל לא יהיה מחסור בחומר גלם

חמד עמאר:  הפתרון הוא לא לייבא חומר גלם כשיש חומר גלם קיים במדינת ישראל

חמד עמאר:  אני שומע את משרד האנרגיה אומר שהייבוא יעלה את המחיר בכמה אלפי שקלים, שזאת תשובה שאסור למשרד ממשלתי לתת כשהמלחמה שלנו היא על יוקר המחייה

ינון אזולאי:      אם אנחנו נמצאים היום עם אותם מילים של 2018 ואותם משפטים יפים זה אומר שלא התקדמנו לשום מקום

ינון אזולאי:  גם אם תיקח את כל אלה שנפתחים עדיין אנחנו נגיע ל-15,14

ינון אזולאי:  אגב, גם בקדמה שבמרחב ירושלים היה מכרז שנכשל

ינון אזולאי:  יש כל מיני מקומות שנכשלו בהם המכרזים

ינון אזולאי:  נניח שיהיו 15, לא 10, האם זה נראה לכם הגיוני? אנחנו צריכים לצאת מפה עם החלטה שתוך שבוע, תוך 14 ימים אתם מביאים לנו בקשה להארכה, לא שתאמרו לנו שתביאו

ינון אזולאי:  תנו לנו תאריך כדי שנדע

אליהו (אלי) רביבו: מדינת ישראל כדי לדעת איך להתמודד עם מחצבי הגז והאנרגיה שלה הקימה את ועדת ששינסקי, היא רצתה לדעת להיערך נכון, להשתמש נכון, להעריך מה הצבר שיש לנו כדי לדעת איך להשתמש בו באופן נבון ובהתאם לכך לדעת אם אנחנו מוציאים, כמה מוציאים, והפוך

אליהו (אלי) רביבו:       אני רוצה להציע לאדוני היושב ראש שנפעל להקמת ועדה מקצועית שתוכל לתכלל את תכנית העבודה לשנים הבאות, שתדע לקיים הערכה לעניין פוטנציאל המחצבים שיש, שתדע להעריך תוך כמה זמן, אם בכלל, אנחנו צריכים לייבא, ומה המשמעות, כדי שלא נצטרך לגלם את זה בסך עלות האגרגטים

אליהו (אלי) רביבו:  אולי על הדרך הזאת נזכה לקבל תשובה מה הסיבה לכך שבמשך 30 שנים תמימות, מאז תחילת שנות ה-90, לא הוקמה ולא נפתחה אפילו לא מחצבת אבן אחת כשכקצב הבנייה בדיוק עלה באותן שנים

עופר לוסטיג: שלושת הנתונים על המכרזים שניתנו לכם פה לא מדויקים

עופר לוסטיג:  לגבי מחצבת גולני הוועדה הארצית לתכנון ובנייה קבעה לפני שבועיים שהיא תיסגר, שזה אותו מכרז שדיברו עליו שיהיה בעתיד, מה שאומר שארבעה מיליון טון ייגרעו בצפון

עופר לוסטיג:  ברוויה, שזאת המחצבה בבית שאן – תושבי בית שאן סובלים היום מזה שהמחצבה לא פועלת

עופר לוסטיג:  מחצבת חנתון באזור שפרעם, באזור הגליל המרכזי, הוציאה 2

עופר לוסטיג: 7 מיליון טון לפני המכרוז ו-600,000 טון אחרי המכרוז

משה גפני:  לפני חמש שנים, ב-24 ביולי 2018, כשדנו על המחסור הצפוי בחומרי הגלם לבנייה אשר ישפיע על המחירים ועל קצב הבנייה בישראל, ביקשנו להגדיל את מספר המחצבות

משה גפני:  מאז לא קרה דבר

משה גפני:   המציאות היום היא שהמחירים יעלו כי לא יהיו מספיק מחצבות, לא יהיה מי שיספק חומרי גלם

משה גפני:  אני תמה שמשרד השיכון לא מהווה קטליזטור בעניין הזה כשמחירי הדירות עולים

משה גפני:  זה הנושא הראשון במעלה שלכם, לפני רמ"י, לפני משרד האנרגיה

משה גפני:  אנחנו מבקשים ממשרד השיכון, מרמ"י וממשרד האנרגיה תכנית שבתוך חודש תובא לוועדת הכספים, תכנית שתאמר לנו איך מוזילים את המחירים, מה עושים, כמה מחצבות יהיו בטווח הקצר ובטווח הארוך

משה גפני:  אני מבקש נתונים מדויקים בכתב

ינון אזולאי: כולל הארכה

משה גפני: שלא יבוא מישהו ויגיד לי שבמחצבת הגולן פתאום יש הפסקה

ינון אזולאי: מה עם הארכה?     

משה גפני: אני מבקש שבתוך חודש תביאו תכנית ותגידו כמה מחצבות יהיו בשנים הקרובות

משה גפני:  כדי שיהיו יותר מחצבות צריך לבקש הארכה של המועדים של אותן מחצבות קיימות שהתאריך שלהן מסתיים בתוך 20 שנה, וזה צריך להיות בתוך אותה תכנית שבתוך חודש תביאו אלינו

משה גפני:  אני פונה לממשלה לבדוק מחדש האם רמ"י הוא המתכלל של הפרויקט הזה, האם הוא צריך להיות בעניין של החציבה

משה גפני:  רמ"י צריך לספק את הקרקע למישהו שהממשלה קובעת שהוא זה שמרכז את העניין של המחצבות בארץ

משה גפני:  אני דורש מהממשלה שיהיה מישהו אחד שיהיה אחראי על הנושא הזה, שתהיה לנו כתובת, שנדע למי אנחנו פונים

משה גפני:  אני לא חושב שרמ"י הם הכתובת, זה לא המקצוע שלהם

משה גפני:  רמ"י צריכים לספק את הקרקע, אבל לספק את זה למתכלל אחד שידע אם נותנים ייבוא או לא נותנים ייבוא, אם מאריכים את המועד או לא מאריכים את המועד

משה גפני:   המקצוע של רמ"י הוא לספק קרקעות למגורים, לתעשייה

משה גפני:  אני מבקש לבחון שאותם כלים של אותן מחצבות שמפסיקות לעבוד יעברו למישהו אחר, לא שייקחו להם את הכלים האלה ופתאום מתחילים את הכל מחדש

משה גפני:       ישי לוי, אנחנו מעריכים את העבודה שלך, אנחנו יודעים שאתה אדם ישר, שאתה עושה את העבודה

משה גפני:  אנחנו מדברים על הנושא של מדיניות

משה גפני:  יש עכשיו קדנציה חדשה

משה גפני:  עברנו כמה קדנציות בחמש השנים האלו ונשארנו עם אותו מצב

משה גפני:  אנחנו נראים מגוחכים בעיני עצמנו כשאנחנו לא מצליחים להוזיל את המחירים

משה גפני:  אנחנו הולכים להסתער על זה בכל הכוח, עם כמה כוח שיהיה לנו

משה גפני:  אם לא יהיה לנו כוח, זה אומר שעוד פעם מדינת ישראל תיקלע למצוקה

משה גפני:  כל עוד יש לנו כוח אנחנו לא נרפה מהעניין

ינון אזולאי: בפעם הבאה כשהם מגיעים שיבואו עם ההחלטה של ההארכה

ינון אזולאי:  אם התשובות שלהם ימצאו חן בעינינו – בסדר, אבל אם לא, נצביע על הארכה

ינון אזולאי:  בסדר, הרב גפני?     

משה גפני: 	אני לא יכול להגיד להם להביא הארכה

ינון אזולאי: רק שידעו שזה הכיוון

חמד עמאר: איך תצביע על הארכה אם הם לא יביאו את הארכה?     

ינון אזולאי: לכן אמרתי

אליהו (אלי) רביבו: אם אפשר, שבתוך הדוח שיגישו לנו הם יציינו אם ישנם חסמים שמעכבים את המימוש, כי אולי יש לקונות שנצטרך לסייע להם ולתת להם כלים

משה גפני: רשות מקרקעי ישראל, משרד האנרגיה ומשרד השיכון, אתם צריכים לעשות את התכנית, אתם הנוגעים בדבר

ינון אזולאי: אם אתם צריכים להיעזר באגף תקציבים תעזרו בהם, אל תתביישו

משה גפני: תודה רבה, הישיבה נעולה